GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 021-05/18-01/44**

**URBROJ: 2186/03-02-18-1**

**Cestica, 05. rujan 2018. godine**

Na temelju članka 35. i članka 38. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 109/07, 125/08, 36/09, 150/11, 144/12 i 19/13 – pročišćeni tekst, 137/15,123/17), te članka 30. Statuta Općine Cestica („Službeni vjesnik Varaždinske županije“ broj 17/18), Općinsko vijeće Općine Cestica na svojoj 9. sjednici, održanoj dana 05. rujna 2018. godine, donosi

**ODLUKU**

**o davanju suglasnosti za provedbu ulaganja „Rekonstrukcija građevine javne namjene – adaptacija potkrovlja postojećeg Društvenog doma Gornje Vratno u multifunkcionalni centar“**

**Članak 1.**

Općinsko vijeće Općine Cestica daje suglasnost Dobrovoljnom vatrogasnom društvu Gornje Vratno za provedbu ulaganja „Rekonstrukcija građevine javne namjene – adaptacija potkrovlja postojećeg Društvenog doma Gornje Vratno u multifunkcionalni centar“.

**Članak 2.**

Suglasnost se odnosi na rekonstrukciju društvenog doma Dobrovoljnog vatrogasnog društva Gornje Vratno koji se nalazi na k.č.br. 1358/9 k.o. Vratno.

**Članak 3.**

Sastavni dio ove Odluke je Prilog Suglasnost za provedbu ulaganja „Rekonstrukcija građevine javne namjene – adaptacija potkrovlja postojećeg Društvenog doma Gornje Vratno u multifunkcionalni centar“.

**Članak 4.**

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća

Darko Majhen, mag. pol.